La Casa de la Joventut de Paterna organitza un curs de monitor de temps lliure
09/01/2019

# La Casa de la Joventut de Paterna organitza un curs de monitor de temps lliure

[![La Casa de la Joventut de Paterna organitza un curs de monitor de temps lliure](/images/noticias/2019/01/casa-juventud-gr.jpg)](/images/noticias/2019/01/casa-juventud-gr.jpg)

09.01.2019

El curs té una durada de 310 hores lectives i donarà començament el 8 de febrero

La Casa de la Joventut de Paterna ha organitzat una nova edició del taller formatiu perquè els joves, majors de 18 anys, puguen obtindre el títol de Monitor/a de Temps Lliure.

El curs, que té una durada de 310 hores lectives, donarà començament el pròxim 8 de febrer i es desenvoluparà els divendres de 16 a 21 hores i dissabtes de 9 a 14 hores en les instal·lacions del Casa de la Joventut.

Tal com ha explicat el regidor de Joventut, José Manuel Mora “per a facilitar la matrícula de tots els paterners i paterneres, el cursc ompta amb un descompte de 50 euros per a tots aquells joves amb Carnet Jove”.

El curs inclou diferents mòduls que tenen com a objectiu facilitar als assistents les capacitats necessàries per a treballar com a monitors/as de temps lliure, amb especial incidència en l'educació en valors i atenent les mesures bàsiques de seguretat i prevenció de riscos.

Entre les matèries impartides s'inclouen tècniques i recursos d'animació, planificació d'activitats educatives infantils i juvenils, així com organització de processos grupals i educatius de temps lliure.

A més, el taller també comptaamb un mòdul específic de pràctiques professionals de dinamització d'activitats, perquè else studiants puguen posar en pràctica els coneixements adquirits.

Les inscripcions podran realitzar-se a la Casa de la Joventut, en horari d'atenció, de dilluns a divendres de 17 a 20.30 hores, i els dimarts i dijous al matí d'11 a 13.30 h.